จัดจราจรพิธีซ้อมใหญ่วันนี้ ริ้วขบวนเคลื่อนพระศพพระสังฆราช-ห้ามจอด 5 สายเช้าถึงเที่ยง
เมื่อวันที่ 27 พ.ย. ศูนย์ควบคุมและสั่งการจราจร (บก.02) แจ้งว่า วันที่ 28พ.ย. จะมีการซ้อมริ้วขบวนงานพระศพพระสังฆราช สกลมหาสังฆปริณายกภายในพิธีจะใช้ผู้ร่วมริ้วขบวน 1,424 คน ระยะทางเคลื่อนขบวนจากวัดบวรนิเวศราชวรวิหารไปยังวัดเทพศิรินทราวาส 3.6 กิโลเมตร โดยจะมีการซ้อมใหญ่ 3 ครั้ง ในวันที่ 28 พ.ย.2558 วันที่7ธ.ค.2558และวันที่ 10 ธ.ค.2558 ทั้งนี้ในส่วนของกองบัญชาการตำรวจนครบาล (บช.น.) ได้มีการออกข้อบังคับจราจร (ชั่วคราว) ห้ามรถทุกชนิดจอดกีดขวางเดินรถหรือหยุดตลอดเส้นทางในการทำพิธีซ้อมใหญ่ ทั้ง 3 วันตั้งแต่เวลา 07.00-12.00 น. ในถนนต่อไปนี้ ถนนพระสุเมรุ ตั้งแต่ถนนสิบสามห้าง ถึงแยกป้อมมหากาฬ, ถนนราชดำเนินกลาง ตั้งแต่แยกป้อมมหากาฬถึงแยกผ่านฟ้า,ถนนหลานหลวง ตั้งแต่แยกผ่านฟ้าถึงแยกสะพานขาว,ถนนกรุงเกษม ตั้งแต่แยกสะพานขาวถึงแยกนพวงศ์, ถนนหลวงตั้งแต่แยกนพวงศ์ ถึงแยกพลับพลาไชย,สำหรับพิธีจริง (วันที่ 16 ธ.ค.2558) ถนนที่มีการปิดจราจร ตั้งแต่เวลา 08.00-12.00 น.มีดังนี้ 1.ถนนพระสุเมรุ ตั้งแต่แยกบางลำพูถึง แยกสิบสามห้าง 2.ถนนสิบสามห้าง 3.ถนนบวรนิเวศน์ 4.ถนนบ้านพานถม 5.ถนนดินสอ ตั้งแต่อนุสาวรีย์ประชาธิปไตย ถึงถนนพระสุเมรุ 6.ถนนพระสุเมรุ ตั้งแต่ถนนสิบสามห้าง ถึงแยกป้อมมหากาฬ 7.ถนนราชดำเนินกลาง ตั้งแต่แยกป้อมมหากาฬถึงแยกผ่านฟ้า 8.ถนนหลานหลวง ตั้งแต่แยกผ่านฟ้า ถึงแยกสะพานขาว 9.ถนนกรุงเกษม ตั้งแต่แยกสะพานขาวถึงแยกนพวงศ์ 10.ถนนหลวง ตั้งแต่แยกนพวงศ์ ถึงแยกพลับพลาไชย 11.ถนนประชาธิปไตย ตั้งแต่แยกวิสุทธิกษัตริย์ถึง สะพานเฉลิมวันชาติ 12.ถนนราชดำเนินกลาง ตั้งแต่อนุเสาวรีย์ประชาธิปไตยถึงแยกผ่านฟ้า 13.ถนนมหาไชยตั้งแต่แยกสำราญราษฎร์ถึงแยกสะพานผ่านฟ้าลีลาศ 14.ถนนราชดำเนินนอก ตั้งแต่แยกจปร.ถึงสะพานผ่านฟ้าลีลาศ 15.ถนนจักรพรรดิพงษ์ตั้งแต่แยกจักรพรรดิพงษ์ ถึงถนนพระราม 4 16.ถนนนครสวรรค์ ตั้งแต่แยกจักรพรรดิพงษ์ถึงสะพานผ่านฟ้าลีลาศ 17.ถนนพะเนียง 18.ถนนกรุงเกษม ตั้งแต่แยกเทวกรรมถึงแยกสะพานขาว 19.ถนนหลานหลวง ตั้งแต่แยกยมราชถึงสะพานขาว 20.ถนนอนันตนาค 21.ถนนพญามหาอำมาตย์ 22.ถนนบำรุงเมือง ตั้งแต่แยกแม้นศรี ถึงแยกกษัตริย์ศึก 23.ถนนพระราม1 ตั้งแต่แยกกษัตริย์ศึก ถึงแยกพงษ์พระราม 24.ถนนยศเส 25.ถนนพลับพลาไชย ตั้งแต่ถนนมังกรถึงถนนกรุงเกษม 26.ถนนพลับพลาไชย ตั้งแต่ถนนมังกร ถึงถนนบำรุงเมือง 27.ถนนหลวง ตั้งแต่แยกวรจักร ถึงแยกนพวงศ์ 28.ถนนกรุงเกษม ตั้งแต่แยกหัวลำโพง ถึงแยกนพวงศ์ 29.ถนนมิตรพันธ์ ตั้งแต่จุดตัดถนนมังกรถึงถนนหลวง.
เมื่อวันที่ 27 พ.ย. ศูนย์ควบคุมและสั่งการจราจร (บก.02) แจ้งว่า วันที่ 28พ.ย. จะมีการซ้อมริ้วขบวนงานพระศพพระสังฆราช สกลมหาสังฆปริณายกภายในพิธีจะใช้ผู้ร่วมริ้วขบวน 1,424 คน
ซ้อมใหญ่,ริ้วขบวนงานพระศพพระสังฆราช,วัดบวรนิเวศราชวรวิหาร,วัดเทพศิรินทราวาส,พระสังฆราช สกลมหาสังฆปริณายก,ข่าว,ทีมข่าวกทม.,ไทยรัฐฉบับพิมพ์,พระศพพระสังฆราช